**Príloha č. 2 Opis predmetu zákazky**

Opisom predmetu je vytvorenie hmlovej fontány - drevenej pochôdznej konštrukcie terasy a hmlového systému, vrátane projektovej dokumentácie, položkového rozpočtu, dodávky, uskladnenia a montáže.

**A. Projektová dokumentácia**

Vypracovanie projektovej, dielenskej dokumentácie hmlovej fontány, vrátane hmlového systému a položkového rozpočtu s umiestnením vo verejnom priestore na rohu Poštovej a Obchodnej ulice. Hmlová fontána by mala spĺňať všetky parametre zadané objednávateľom. Projektová dokumentácia bude počas prípravy konzultovaná s objednávateľom
a bude tvoriť podklad pre realizáciu samotného dreveného platá a hmlového systému.

**B. Drevené plató**

Drevené plató bude realizované podľa projektovej dokumentácie dodávateľa, po schválení a odkonzultovaní objednávateľom.

Drevené plató, v rozsahu :

· Vybudovanie pochôdznej drevenej terasy (v systéme pre opakované zloženie) podľa schváleného projektu a dielenskej dokumentácie.

**C. Hmlový systém**

Hmlový systém bude realizovaný podľa projektovej dokumentácie.

Práce pozostávajú z :

· Osadenia a zapojenia hmlového systému podľa navrhovaného projektu

· Vybudovanie dočasnej prípojky

**D. Montáž hmlovej fontány a uskladnenie do času montáže**

· Predpokladaný čas montáže vo verejnom priestore apríl – máj 2022

· Montáž bude zabezpečená dodávateľom ako aj skúška hmlového systému

Všetky práce budú vykonané vrátane zabezpečenia :

· vytýčenia a zriadenia staveniska, vrátane realizácie jeho dočasného oplotenia v prípade potreby

· vytýčenia inžinierskych sietí

· určenia postupu zhotovenia jednotlivých stavebných objektov,

· dopravného riešenia výstavby, prístupu na stavenisko,

· zásobovanie staveniska elektrickou energiou a vodou,

· odvodu odpadových vôd zo staveniska,

· ochrany životného prostredia, vôd, pôd, ovzdušia a zelene,

· ochrany pred hlukom, prachom a vibráciami,

· nakladania s odpadmi,

· odstránenia dočasného zriadenia staveniska.

Technická špecifikácia predmetu zákazky:

**Projektová dokumentácia**

· vypracovanie podkladu pre realizáciu hmlovej fontány kruhového tvaru s priemerom 4000mm, ktorý je zhotovený z pravidelných segmentov podľa vzorového modelu s rozmermi 1300 x 1300mm, ktorý je zdokumentovaný prostredníctvom fotodokumentácie (všetky zmeny je potrebné konzultovať s objednávateľom)

· situácia umiestnenia hmlovej fontány v rámci vymedzeného územia

· charakteristické pôdorysy, rezy, pohľady v mierke 1:50 (alt. 1:25)

· detail riešenie konštrukcie (napojenia materiálov, spôsoby kotvenia, spájania)

· počas prípravy projektovej dokumentácie je zhotoviteľ povinný konzultovať výber materiálov fyzickou ukážkou vzoriek

· projekt zdravotechniky so špecifikáciou použitia trysiek, čerpadla a systému rozvodu vody, napojenie na existujúcu

 vodovodnú prípojku v území a pod.

**Stavenisko**

· vrátane vytýčenia a zriadenia staveniska, v prípade potreby realizácia jeho dočasného oplotenia,

· určenia postupu zhotovenia jednotlivých stavebných objektov,

· zásobovanie staveniska elektrickou energiou a vodou,

· odvodu odpadových vôd zo staveniska,

· ochrany životného prostredia, vôd, pôd, ovzdušia a zelene,

· ochrany pred hlukom, prachom a vibráciami,

· nakladania s odpadmi,

· odstránenia dočasného zriadenia staveniska

· práce musí riadiť poučená osoba, ktorá bude dbať na bezpečnosť chodcov a dopravy.

**Drevené plató**

· konštrukčný systém, s možnosťou opätovného rozobratia a zloženia na základe zvolených segmentov

· zhotovenie drevenej konštrukcie plató na základe vopred schválenej projektovej dokumentácie

· Pochôdzna plocha z termodreva (hobľované drevené dosky vhodné na tepelné spracovanie, ako napríklad borovica, smrek, jaseň), príp. exotické dreviny, rezné hrany prebrúsené zvýšená odolnosť pri kontakte s vodou, protišmyková úprava dosky s ohľadom na vodný prvok

· Klipy / Vruty do dreva - antikor A4, pri pohľadových povrchoch so zapustenou hlavou do roviny povrchu (torx s rovnou

 hornou plochou), pevnostná nerezová oceľ C1/C2

· rektifikačné terče umožňujú prispôsobiť sa spevnenému terénu

· zabezpečiť separačnú vrstvu medzi jednotlivými drevenými prvkami

· drevené plató by malo byť bezbariérovo prístupné – napr. vytvorením nájazdu v jednej časti segmentu

· vrátane dodávky, montáže a materiálu na zhotovenie

· vrátane montážneho návodu (dielenskej dokumentácie) pre ďalšie narábanie s terasou

**Automatický hmlový systém**

a vodovodná prípojka

· Vytvorenie hmlového chladenia s efektom vodnej hmly integrovaného do pochôdznej drevenej terasy

· Umiestnenie strojovne pre fontánu v jej blízkosti – zabezpečenie vetrania priestoru s čerpadlom, vizuálne zjednotenie vonkajšieho obalu s dizajnom fontány, predbežná poloha umiestnenia sa nachádza v Prílohe č. 2 - situácia

· Požadovaná výška vodnej hmly minimálne 1m, obstarávateľ odporúča využiť trysky 0,2mm a adekvátny výkon čerpadla je na návrhu zhotoviteľa, tak aby bola zabezpečená dostatočná výška hmly · Hmlová fontána musí obsahovať 16 trysiek, umiestnených centrálne

· Rozvody sa odporúčajú v priemere 3/8“

· V rámci vodovodných rozvodov je potrebné počítať s umiestnením dvoch pred filtrov jeden pred a jeden za čerpadlo · Bezpečnostný solenoidový filter

· Zabezpečiť teplotný a časový spínač

· Minimálny tlak vody 70 BAR.

· Vrátane napojenia na vodovodnú prípojku susedného objektu, ktorého súhlasné stanovisko má objednávateľ
k dispozícii

· vrátane napojenia na prívod vody a vytvorenie elektrickej napájacej jednotky · vrátane uloženia, prepláchnutia

· vrátane vykonania tlakovej skúšky podľa STN 73 661 Tlakové skúšky vodovodného a hmlového potrubia

· vrátane skúšok jednotlivých sekcií vykonaných za účelom kontroly funkčnosti závlahových prvkov · vrátane prehliadky tesnosti spojov a armatúr

· vrátane oboznámenia s funkcionalitou hmlového systému a dodaním manuálu

Uskladnenie a montáž

· zhotoviteľ uskladní zhotovené dielo až do doby montáže diela,

· o presnej dobe montáže bude objednávateľ informovať zhotoviteľa písomne 30 dní vopred · skúšobná prevádzka trvá 2 týždne od namontovania a sfunkčnenia fontány, prebratie diela prebehne následne po úspešnom ukončení tejto prevádzky bez vád a iných nedostatkov.